**UZAICINĀJUMS IESNIEGT PIETEIKUMUS SAVIENĪBAS RĪCĪBAI “EIROPAS KULTŪRAS GALVASPILSĒTA” 2027. GADAM LATVIJĀ**

Eiropa vēsturiski ir bijusi ļoti bagātīgas un daudzveidīgas mākslas attīstības centrs, kurā Eiropas pilsētām ir bijusi būtiska nozīme kultūras veidošanā un izplatīšanā.

Rīcība “Eiropas kultūras galvaspilsēta” ir Eiropas Savienības iniciatīva, kas noteikta Lēmumā Nr. 445/2014/ES, kas ir grozīts ar Lēmumu (ES) 2017/1545[[1]](#footnote-1), Eiropas kultūras galvaspilsētas nosaukumu piešķiršanai laika posmā no 2020. gada līdz 2033. gadam. Tās mērķis ir uzsvērt šo bagātību un daudzveidību, un arī kopīgos kultūras aspektus Eiropā, lai veicinātu Eiropas tautu tuvināšanos un uzlabotu savstarpējo sapratni.

Šajā saistībā ir noteikti šādi rīcības “Eiropas kultūras galvaspilsēta” vispārējie mērķi: aizsargāt un veicināt kultūru daudzveidību Eiropā un uzsvērt to kopīgās iezīmes, kā arī vairot iedzīvotājos sajūtu par piederību kopējai kultūras telpai, no vienas puses, un veicināt kultūras ieguldījumu pilsētu ilgtermiņa attīstībā ekonomiskajā, sociālajā un pilsētu līmenī saskaņā ar attiecīgajām pilsētu stratēģijām un prioritātēm, no otras puses.

Atbilstoši šiem mērķiem pasākumi, kurus izstrādās pilsēta, kas tiks izraudzīta par Eiropas kultūras galvaspilsētu, būs vērsti uz pilsētas kultūras piedāvājuma klāsta, daudzveidības un Eiropas dimensijas palielināšanu, cita starpā īstenojot arī starptautisku sadarbību; kultūras dzīves pieejamības un līdzdalības tajā paplašināšanu; pilsētas kultūras jomas spējas un saiknes ar citām jomām stiprināšanu un pilsētas starptautiskā tēla uzlabošanu ar kultūras palīdzību.

Saskaņā ar Lēmuma Nr. 445/2014/ES, kas grozīts ar Lēmumu (ES) 2017/1545, pielikumā iekļauto kalendāru Eiropas kultūras galvaspilsētas nosaukumu 2027. gadā piešķir vienai pilsētai Latvijā un vienai pilsētai Portugālē.

Šā uzaicinājuma mērķis ir rosināt pieteikumu saņemšanu no pilsētām Latvijā, kuras vēlas piedalīties konkursā par 2027. gada Eiropas kultūras galvaspilsētas nosaukumu, lai rezultātā izraudzītu vienu no šīm pilsētām, kam varētu piešķirt Melinas Merkuri [*Melina Mercouri*] balvu, kas tiek finansēta no balvas piešķiršanas laikā kultūras atbalstam paredzētās Savienības programmas līdzekļiem.

Lai palīdzētu pilsētām sagatavot piedāvājumu, šajā uzaicinājumā ir sniegts pārskats par pilsētu pieteikumu vērtēšanas kritērijiem, kas atbilst Lēmumā Nr. 445/2014/ES noteiktajiem kritērijiem, un arī informācija par atlases procedūru. Pieteikuma veidlapa, kas pilsētām ir jāaizpilda, lai iesniegtu pieteikumu, ir sniegta 1. pielikumā.

Vadošā iestāde, kas atbild par atlases procedūru 2027. gada Eiropas kultūras galvaspilsētas nosaukuma piešķiršanai Latvijā, ir Kultūras ministrija.

Papildu informācija par rīcību “Eiropas kultūras galvaspilsēta” ir pieejama šādās tīmekļa vietnēs:

* [https://www.km.gov.lv/lv/kultura/eiropas-kulturas-galvaspilseta](https://www.km.gov.lv/lv/kultura/eiropas-kulturas-galvaspilseta%22%20%5Cl%20%22gsc.tab%3D0);
* <https://ec.europa.eu/programmes/creative-europe/actions/capitals-culture_en>

# 1. Atlases procesa iznākums

Rīcības “Eiropas kultūras galvaspilsēta” atlases procesam ir divējāds iznākums:

* + Eiropas kultūras galvaspilsētas nosaukuma piešķiršana;
	+ Melinas Merkuri vārdā nosauktās naudas balvas piešķiršana 1,5 miljonu eiro apmērā.

Tādēļ šis pieteikumu iesniegšanas uzaicinājums ir uzskatāms arī par konkursa noteikumiem Melinas Merkuri balvas piešķiršanai.

Nosaukumu un naudas balvu piešķir, pamatojoties uz tiem pašiem kritērijiem, kas ir sīki izklāstīti 2. punktā. Naudas balva tiek izmaksāta nosaukuma gadā atbilstoši prasībām, kas ir noteiktas šā dokumenta 5. punktā.

# 2. Kritēriji, saskaņā ar kuriem tiek izraudzīta pilsēta Eiropas kultūras galvaspilsētas nosaukumam un piešķirta Melinas Merkuri balva

a) Atbilstības kritēriji

*Atbilstīgie pieteikuma iesniedzēji*

Šis pieteikumu iesniegšanas uzaicinājums ir adresēts tikai tām Latvijas pilsētām, kuras vēlas pieteikties 2027. gada Eiropas kultūras galvaspilsētas nosaukumam.

Nosaukums tiek piešķirts pilsētai. Ja pilsētas vēlas, tās drīkst iesaistīt savas apkārtējās teritorijas, taču nosaukums tiek piešķirts vienīgi pašai pilsētai, nevis visai attiecīgajai teritorijai. Tāpēc gadījumā, ja pilsēta iesaista savu apkārtējo teritoriju, pieteikumu iesniedz pilsētas vārdā.

Katra pieteikuma pamatā jābūt kultūras programmai, kam ir spēcīga Eiropas dimensija. Kultūras programma aptver attiecīgo Eiropas kultūras galvaspilsētas nosaukuma gadu, un to izveido īpaši šim nosaukumam.

Jāatceras, ka par visām pretenzijām, kas attiecas uz darbībām, kuras tiek veiktas saistībā ar pieteikumu iesniegšanu, atbild vienīgi pieteikumu iesniedzēji.

*Formālie pieteikumu sagatavošanas kritēriji*

Visas kandidātpilsētas aizpilda vienotu pieteikuma veidlapu, kas ir iekļauta 1. pielikumā. Kandidātpilsētām ir jāņem vērā, ka priekšatlasei un atlasei ir paredzētas atšķirīgas anketas.

Tālāk ir izklāstītas formālās prasības, kuras kandidātpilsētas ir aicinātas ievērot sava pieteikuma sagatavošanā. Pieteikumi, kas neatbilst šīm prasībām priekšatlases posmā vai galīgās atlases posmā[[2]](#footnote-2), tiks uzskatīti par neatbilstošiem un tālāk netiks izskatīti:

* kandidātpilsētas ne vēlāk kā vienu mēnesi pirms 4. punktā “Pieteikumu iesniegšana” noteiktā termiņa rakstveidā informē vadošo iestādi par savu nodomu iesniegt pieteikumu;
* pieteikumu sagatavo rakstveidā vienā vai vairākās Eiropas Savienības oficiālajās valodās, un vienai no šīm valodām ir jābūt angļu valodai. Ja pieteikums ir sagatavots vairākas valodās, visām pieteikuma redakcijām ir jābūt identiskām satura un informācijas izkārtojuma ziņā; pieteikumu angļu valodas redakcija būs atlases procedūras īstenošanai izveidotās žūrijas darba redakcija;
* kandidātpilsētas sniedz atbildes uz visiem jautājumiem;
* priekšatlases posmā pieteikuma angļu valodas redakcijas apjoms nepārsniedz 60 A4 formāta lappuses. Galīgās atlases posmā pieteikuma angļu valodas redakcijas apjoms nepārsniedz 100 A4 formāta lappuses. Pieteikuma iesniedzēji var iekļaut ilustrācijas, attēlus vai citus vizuālus elementus (piemēram, logotipus) ar nosacījumu, ka netiek pārsniegts noteiktais lappušu skaita ierobežojums;
* priekšatlases posmā pieteikumus nosūta papīra dokumenta veidā, kā arī elektroniski 4. punktā “Pieteikumu iesniegšana” noteiktajā termiņā; galīgās atlases posmā pieteikumus nosūta papīra dokumenta veidā, kā arī elektroniski tādā termiņā, ko Kultūras ministrija ir norādījusi priekšatlases posmā atlasītajām pilsētām pēc priekšatlases posma pabeigšanas.

b) Izslēgšanas kritēriji

Kandidātpilsētām, aizpildot attiecīgo veidlapu, kas ir pievienota 2. pielikumā, ir jāparaksta goda deklarācija par to, ka kandidātpilsētas nav vienā no situācijām, kuras minētas Finanšu regulas, ko piemēro Eiropas Savienības vispārējam budžetam[[3]](#footnote-3), 106. panta 1. punktā un 107., 108. un 109. pantā.

c) Piešķiršanas kritēriji

Piešķiršanas kritēriji, saskaņā ar kuriem tiek vērtēti pieteikumi, ir iedalīti sešās kategorijās atbilstoši Lēmuma Nr. 445/2014/ES 5. pantā noteiktajam, un visām sešām kategorijām ir vienāds svērums:

1. ieguldījums ilgtermiņa stratēģijā;

2. Eiropas dimensija;

3. kultūras un mākslas saturs;

4. izpildes spēja;

5. sabiedrības iesaistīšana;

6. pārvaldība.

1. Attiecībā uz kategoriju “ieguldījums ilgtermiņa stratēģijā” jāņem vērā šādi faktori:

* + kandidātpilsētas pieteikuma iesniegšanas brīdī jau ir pieņemta kandidātpilsētas kultūras stratēģija, kas aptver rīcību un ietver plānus, kā saglabāt kultūras pasākumu ilgtspēju pēc nosaukuma gada;
	+ plāni kultūras un radošo nozaru spēju stiprināšanai, tostarp attīstot kandidātpilsētā ilgtermiņa saites starp kultūras, ekonomikas un sociālo jomu;
	+ nosaukuma paredzamā ilgtermiņa ietekme uz kandidātpilsētu kultūras, sociālajā un ekonomikas, tostarp pilsētas attīstības, jomā;
	+ plāni nosaukuma ietekmes uz kandidātpilsētu uzraudzīšanai un izvērtēšanai un izvērtēšanas rezultātu izplatīšanai.

2. Attiecībā uz kategoriju “Eiropas dimensija” jāņem vērā šādi faktori:

* + tādu pasākumu kopums un kvalitāte, ar ko veicina Eiropas kultūru daudzveidību, starpkultūru dialogu un uzlabo Eiropas iedzīvotāju savstarpējo sapratni;
	+ tādu pasākumu kopums un kvalitāte, ar ko uzsver Eiropas kultūru kopīgos aspektus, kultūras mantojumu un vēsturi, kā arī Eiropas integrāciju un citus aktuālos Eiropas jautājumus;
	+ tādu pasākumu kopums un kvalitāte, kuros piedalās Eiropas mākslinieki, ietverta sadarbība ar dalībniekiem vai pilsētām dažādās valstīs, tostarp attiecīgā gadījumā ar citām nosaukumu saņēmušām pilsētām, un tiek veidotas starptautiskas partnerattiecības;
	+ stratēģija plašas Eiropas un starptautiskās sabiedrības intereses piesaistīšanai.

3. Attiecībā uz kategoriju “kultūras un mākslas saturs” jāņem vērā šādi faktori:

* + skaidrs un saskaņots mākslinieciskais redzējums un stratēģija attiecībā uz kultūras programmu;
	+ vietējo mākslinieku un kultūras organizāciju iesaistīšana kultūras programmas veidošanā un īstenošanā;
	+ piedāvāto pasākumu klāsts un daudzveidība, un to vispārējā mākslinieciskā kvalitāte;
	+ spēja apvienot vietējo kultūras mantojumu un tradicionālās mākslas formas ar jaunām, novatoriskām un eksperimentālām kultūras izpausmēm.

4. Attiecībā uz kategoriju “izpildes spēja” jāņem vērā šādi faktori:

* + pieteikumam ir plašs un spēcīgs politiskais atbalsts un noturīga vietējo, reģionālo un valsts iestāžu apņemšanās;
	+ kandidātpilsētā ir vai tiks izveidota nosaukuma turēšanai piemērota un ilgtspējīga infrastruktūra.

5. Attiecībā uz kategoriju “sabiedrības iesaistīšana” jāņem vērā šādi faktori:

* + vietējo iedzīvotāju un pilsoniskās sabiedrības iesaistīšana pieteikuma sagatavošanā un rīcības īstenošanā;
	+ jaunu un ilgtspējīgu iespēju radīšana, lai dažādas iedzīvotāju grupas, jo īpaši jaunieši, brīvprātīgie, atstumtie un nelabvēlīgā situācijā esošie, tostarp minoritātes, varētu apmeklēt kultūras pasākumus vai piedalīties tajos, īpašu uzmanību pievēršot tam, lai minētie pasākumi būtu pieejami cilvēkiem ar invaliditāti un gados veciem cilvēkiem;
	+ vispārējā stratēģija plašākas auditorijas piesaistīšanai, it īpaši sasaiste ar izglītību un skolu līdzdalība.

6. Attiecībā uz kategoriju “pārvaldība” jāņem vērā šādi faktori:

* + tādas līdzekļu vākšanas stratēģijas un ierosinātā budžeta īstenošanas iespējas, kas attiecīgā gadījumā ietver plānus lūgt finansiālu atbalstu no Savienības programmām un fondiem un aptver sagatavošanās fāzi, nosaukuma gadu, novērtēšanu un noteikumus par pasākumiem, kam ir ilgtermiņa ietekme, un neparedzētu izdevumu plānošanu;
	+ rīcības īstenošanai paredzētā pārvaldības un izpildes struktūra, kas cita starpā paredz pienācīgu sadarbību starp vietējām iestādēm un izpildes struktūru, tostarp mākslinieku komandu;
	+ ģenerāldirektora un mākslinieciskā vadītāja iecelšanas procedūras un viņu darbības jomas;
	+ tirgvedības un komunikācijas stratēģija ir vispusīga, un tajā tiek uzsvērts, ka rīcība “Eiropas kultūras galvaspilsēta” ir Savienības rīcība;
	+ izpildes struktūrai ir personāls ar atbilstošām iemaņām un pieredzi, lai plānotu, pārvaldītu un īstenotu nosaukuma gada kultūras programmu.

Šie kritēriji ir izskaidroti un ilustrēti ar piemēriem kandidātpilsētām paredzētajās norādēs, kas ir pieejamas Kultūras ministrijas un Eiropas Komisijas tīmekļa vietnēs:

* <https://www.km.gov.lv/lv/kultura/eiropas-kulturas-galvaspilseta>;
* <http://ec.europa.eu/programmes/creative-europe/actions/capitals-culture_en.htm>.

# 3. Procedūra vienas pilsētas izraudzīšanai Eiropas kultūras galvaspilsētas nosaukuma saņemšanai un Melinas Merkuri balvas piešķiršanai

a) Ekspertu žūrija

Atlases un uzraudzības procedūru īstenošanai tiek izveidota neatkarīgu ekspertu žūrija (turpmāk tekstā – “žūrija”).

Žūrijas uzdevums ir izvērtēt no kandidātpilsētām saņemtos pieteikumus, vienoties par priekšatlasē atlasīto pilsētu sarakstu un ieteikt vienu pilsētu, kam būtu piešķirams Eiropas kultūras galvaspilsētas nosaukums un Melinas Merkuri balva. Uzraudzības fāzes[[4]](#footnote-4) beigās žūrijai ir arī uzdevums izdot ziņojumu, kas kalpos par pamatu Komisijas lēmumam par Melinas Merkuri balvas izmaksāšanu vai neizmaksāšanu attiecīgajai pilsētai.

Žūriju veidos divpadsmit žūrijas locekļi.

Saistībā ar priekšatlases un atlases posmu īstenošanu desmit žūrijas locekļi būs Eiropas institūciju un struktūru, t. i., Eiropas Parlamenta, Padomes, Komisijas un Reģionu komitejas, iecelti eksperti, un divi žūrijas locekļi būs eksperti, kurus Kultūras ministrija ir iecēlusi saskaņā ar attiecīgajām valsts procedūrām un saziņā ar Eiropas Komisiju.

Komisijas pilnvarotā amatpersona ieceļ tos pašus ekspertus ieteikuma sniegšanai par Melinas Merkuri balvas piešķiršanu.

Saskaņā ar Lēmuma Nr. 445/2014/ES 6. pantu visiem ekspertiem ir jābūt Savienības pilsoņiem, jābūt neatkarīgiem, bez faktiska vai iespējama interešu konflikta saistībā ar kādu konkrētu kandidātpilsētu un ar ievērojamu pieredzi un speciālajām zināšanām kultūras jomā, pilsētu kultūras attīstībā vai Eiropas kultūras galvaspilsētas vai līdzīga apjoma un mēroga starptautiska kultūras pasākuma organizēšanā.

b) Procedūras fāzes

Procedūra vienas pilsētas izraudzīšanai Eiropas kultūras galvaspilsētas nosaukuma saņemšanai ir iedalīta, kā norādīts turpmāk.

b.1. Atlases fāze

Atlases fāze sastāv no diviem dažādiem posmiem.

- *Priekšatlases posms*

Kultūras ministrija organizēs priekšatlases sanāksmi datumā, kas vēlāk tiks norādīts ministrijas tīmekļa vietnē un aicinās visas kandidātpilsētas, kas, atsaucoties uz šo uzaicinājumu, ir iesniegušas pieteikumu tālāk norādītajā termiņā, nosūtīt delegāciju uz tikšanos ar žūriju.

Žūrija novērtē katras kandidātpilsētas atbilstību rīcības “Eiropas kultūras galvaspilsēta” mērķiem un iepriekš norādītajiem kritērijiem, pamatojoties uz kandidātpilsētas pieteikumu un tikšanās laikā noskaidroto informāciju.

Pēc šīs sanāksmes žūrija vienosies par to priekšatlasē atlasīto kandidātpilsētu sarakstu, kas tiks aicinātas pārskatīt un papildināt savu pieteikumu galīgās atlases posmā. Tā izdod priekšatlases ziņojumu, kurā sniegts vispārējs novērtējums par visiem pieteikumiem, iekļauts to priekšatlasē atlasīto kandidātpilsētu, kuras tiks virzītas tālākai izskatīšanai, saraksts, un sniegti ieteikumi šīm pilsētām.

Pēc tam Latvija, pamatojoties uz žūrijas ziņojumu, oficiāli apstiprina priekšatlasē atlasīto kandidātpilsētu sarakstu, un Kultūras ministrija nosūta vēstuli atlasītajām kandidātpilsētām, kurā pauž aicinājumu kandidātpilsētām papildināt un pārskatīt savus pieteikumus un norāda šādu pieteikumu iesniegšanas termiņu.

- *Galīgās atlases posms*

Priekšatlasē atlasītās kandidātpilsētas papildinās un pārskatīs savus pieteikumus, lai izpildītu piešķiršanas kritērijus un ņemtu vērā priekšatlases ziņojumā sniegtos ieteikumus. Katra priekšatlasē atlasītā pilsēta nosūtīs savu pārstrādāto pieteikumu Kultūras ministrijai noteiktajā termiņā.

Šajā posmā žūrija var apmeklēt priekšatlasē atlasītās pilsētas, lai uz vietas gūtu labāku priekšstatu par kandidātiem un arī par pilsētas iedzīvotāju un galveno iesaistīto personu ieinteresētības un līdzdalības līmeni.

Jebkurā gadījumā Kultūras ministrija organizēs atlases sanāksmi datumā, kas vēlāk tiks norādīts ministrijas tīmekļa vietnē un aicinās visas priekšatlasē atlasītās pilsētas nosūtīt delegāciju uz tikšanos ar žūriju.

Žūrija novērtē katras priekšatlasē atlasītās kandidātpilsētas atbilstību rīcības “Eiropas kultūras galvaspilsēta” mērķiem un iepriekš norādītajiem kritērijiem, pamatojoties uz kandidātpilsētas pārstrādāto pieteikumu un tikšanās laikā noskaidroto informāciju.

Pēc šīs sanāksmes žūrija vienojas par ne vairāk kā vienas pilsētas ieteikšanu nosaukuma piešķiršanai. Ja nav tādas kandidātpilsētas, kas atbilstu visiem kritērijiem, žūrija var ieteikt nepiešķirt nosaukumu Latvijā 2027. gadā.

Žūrija izdod atlases ziņojumu, kurā sniegts vispārējs novērtējums par visiem pieteikumiem un pamatots žūrijas ieteikums par vienas pilsētas izraudzīšanu nosaukuma piešķiršanai. Šajā ziņojumā sniedz arī ieteikumus attiecīgajai pilsētai par to, kādi uzlabojumi ir veicami līdz nosaukuma gadam.

b.2. Pilsētas izraudzīšana Eiropas kultūras galvaspilsētas nosaukuma piešķiršanai un Melinas Merkuri balvas piešķiršana

Latvija, pamatojoties uz žūrijas ieteikumu, izraugās vienu pilsētu 2027. gada Eiropas kultūras galvaspilsētas nosaukuma piešķiršanai un paziņo par šo izraudzīšanos Eiropas Parlamentam, Padomei, Komisijai un Reģionu komitejai ne vēlāk kā četrus gadus pirms nosaukuma gada.

Žūrija vienlaicīgi ar pilsētas ieteikšanu nosaukuma piešķiršanai sniegs ieteikumu Komisijas pilnvarotajai amatpersonai par Melinas Merkuri balvas piešķiršanu šai pilsētai.

Pēc pilsētas oficiālas izraudzīšanās Komisijas pilnvarotajai amatpersonai , pamatojoties uz šo ieteikumu, var piešķirt ieteiktajai pilsētai Melinas Merkuri balvu 1 500 000 eiro apmērā[[5]](#footnote-5).

# 4. Pieteikumu iesniegšana

Latvijas pilsētas, kas vēlas pieteikties 2027. gada Eiropas kultūras galvaspilsētas nosaukumam, atsaucas šim uzaicinājumam, aizpildot 1. pielikumā iekļauto pieteikuma veidlapu un 2. pielikumā iekļauto “goda deklarācija” veidlapu.

Pastāv divas anketas: viena anketa paredzēta priekšatlases posmam, bet otra sagatavota galīgajai atlasei.

Ne vēlāk kā līdz 2021.gada 4.jūnija plkst. 17.00 katrs pieteikums (angļu valodā un, iespējams, arī citā ES oficiālajā valodā) divdesmit eksemplāros, kas sagatavoti papīra dokumenta veidā, un vienā eksemplārā, kas sagatavots elektroniski, ir jānosūta uz šādu pasta adresi un e-pasta adresi:

K.Valdemāra iela 11a

Rīga, LV – 1364

Epasts: pasts@km.gov.lv

Ne vēlāk kā līdz 2021.gada 4.maijam kandidātpilsētas rakstveidā informē par savu nodomu iesniegt pieteikumu.

Kultūras ministrija 10 darba dienu laikā informēs pieteikuma iesniedzēju par tā pieteikuma saņemšanu.

Iesniegdamas pieteikumu, pilsētas piekrīt, ka elektroniskais pieteikums, ko tās iesniedz priekšatlases posmā un atlases posmā, atlases fāzes beigās tiks publiskots Kultūras ministrijas tīmekļa vietnē <https://www.km.gov.lv/lv/kultura/eiropas-kulturas-galvaspilseta> un Komisijas tīmekļa vietnē: http://ec.europa.eu/programmes/creative-europe/actions/capitals-culture\_en.htm].

Formālās prasības ir izklāstītas šā uzaicinājuma 2. punkta a) apakšpunktā.

# 5. Melinas Merkuri balvas uzraudzība un izmaksāšana

Melinas Merkuri balva tiek piešķirta saistībā ar vienas pilsētas izraudzīšanos par Eiropas kultūras galvaspilsētu. Tomēr to izmaksās ne vēlāk kā 2027. gada marta beigās ar nosacījumu, ka izraudzītā pilsēta turpina ievērot savas saistības, ko tā ir uzņēmusies pieteikumu iesniegšanas posmā, joprojām atbilst uzaicinājumā noteiktajiem kritērijiem un ievēro ieteikumus, kas sniegti žūrijas atlases un uzraudzības ziņojumos.

Uzskata, ka izraudzītā pilsēta ir ievērojusi pieteikumu iesniegšanas posmā uzņemtās saistības, ja laikā no pieteikumu iesniegšanas posma līdz nosaukuma gadam programmā un stratēģijā nav veiktas būtiskas izmaiņas, jo īpaši, ja:

a) budžets ir ticis saglabāts tādā līmenī, lai būtu iespējams nodrošināt augstas kvalitātes kultūras programmu atbilstoši pieteikumam un kritērijiem;

b) ir pienācīgi ievērota mākslinieku komandas neatkarība;

c) kultūras programmas gala versijā ir saglabāta pietiekami spēcīga Eiropas dimensija;

d) tirgvedības un komunikācijas stratēģijā un izraudzītās pilsētas izmantotajos saziņas materiālos ir skaidri norādīts tas, ka rīcība “Eiropas kultūras galvaspilsēta” ir Savienības rīcība;

e) ir izstrādāti plāni nosaukuma ietekmes uz izraudzīto pilsētu uzraudzībai un novērtēšanai.

Komisija novērtēs atbilstību šīm prasībām, pamatojoties uz ieteikumu, ko neatkarīgu ekspertu žūrija sniedz uzraudzības fāzes beigās, kura ilgst no brīža, kad pilsēta tiek izraudzīta par Eiropas kultūras galvaspilsētu, līdz nosaukuma gada sākumam.

Līdzīgi kā atlases procesu, arī uzraudzības fāzi īsteno žūrija. Komisija sasauks trīs uzraudzības sanāksmes, kurās piedalās žūrija un izraudzītā pilsēta, lai žūrija varētu novērtēt pasākuma sagatavošanas darbus un sniegt padomus ar nolūku palīdzēt pilsētai sagatavot augstas kvalitātes kultūras programmu un efektīvu stratēģiju. Pēc trešās sanāksmes žūrija izdos ziņojumu, kas kalpos par pamatu Komisijas lēmumam par Melinas Merkuri balvas izmaksāšanu vai neizmaksāšanu attiecīgajai pilsētai. Tāpēc lūdzam ņemt vērā, ka balvas izmaksāšana nenotiek automātiski.

Pēc tam, kad Komisijas pilnvarotā persona ir pieņēmusi lēmumu par balvas piešķiršanu, pilsēta piekrīt, ka Komisija, Eiropas Birojs krāpšanas apkarošanai (*OLAF*) un Revīzijas palāta var veikt pārbaudes un revīzijas.

Attiecībā uz balvas piešķiršanu un izmaksāšanu tiek piemēroti Savienības tiesību akti. Kompetentā tiesa vai šķīrējtiesa strīdu izskatīšanai ir Eiropas Savienības Tiesas Vispārējā tiesa.

*General Court*

*Rue du Fort Niedergrünewald*

*L-2925* *Luxembourg*

Tālr.: (352) 4303-1 Fakss: (352) 4303 2100

E-pasts: *GeneralCourt.Registry@curia.europa.eu*

Pieteikumu iesniedzējiem, kas ir snieguši nepatiesu informāciju vai veikuši pārkāpumus vai krāpšanu, var piemērot finansiālas un/vai administratīvas sankcijas saskaņā ar iepriekš minētās Finanšu regulas, ko piemēro Eiropas Savienības vispārējam budžetam, 145. pantā paredzētajiem nosacījumiem un proporcionāli Melinas Merkuri balvas vērtībai.

Pēc nosaukuma gada beigām pilsēta, kam bija piešķirts Eiropas kultūras galvaspilsētas nosaukums, sagatavos novērtējuma ziņojumu, izmantojot Komisijas izstrādātās vienotās pamatnostādnes un rādītājus[[6]](#footnote-6), un saskaņā ar Lēmuma Nr. 445/2014/ES 16. pantu līdz 2028. gada 31. decembrim nosūtīs to Eiropas Komisijai.

# 6. Papildu informācija

Informācija par rīcību “Eiropas kultūras galvaspilsēta” ir pieejama Eiropas Komisijas tīmekļa vietnē: http://ec.europa.eu/programmes/creative-europe/actions/capitals-culture\_en.htm.

Kandidātpilsētām ir ieteicams izlasīt norādes, kas paredzētas pilsētām, kuras piesakās Eiropas kultūras galvaspilsētas nosaukumam; šīs norādes ir pieejamas tajā pašā tīmekļa vietnē.

Pilsētas, kurām ir radusies interese par šo nosaukumu, papildu informāciju var saņemt no Kultūras ministrijas un no Eiropas Komisijas Izglītības un kultūras ģenerāldirektorāta šādā adresē:

Kultūras ministrija

K.Valdemāra iela 11a

Rīga, LV – 1364

E-pasts: pasts@km.gov.lv

*European Commission*

*DG EAC*

*Creative Europe Programme*

*J 70 1/234*

*1049* *Brussels*, *Belgium*

1. E-pasts: EAC-ECOC@ec.europa.eu

Procedūras noteikumi, kuros norādīts par konkursa organizēšanu un pārvaldību atbildīgās vadošās iestādes nosaukums un izklāstīta konkursa kārtība, kā arī priekšatlases un atlases sanāksmju noteikumi, tostarp noteikumi par valodu lietošanu un tikšanos ar kandidātpilsētām organizēšanu, būs pieejami Kultūras ministrijas tīmekļa vietnē no 2020.gada 15.septembra.

PIELIKUMS Nr. 1

PIETEIKUMA ANKETA

Kandidātpilsētām ir skaidri jāatbild uz visiem turpmāk norādītajiem jautājumiem. Katrā sadaļā (1. – 6.) kandidātpilsētas var atbildēt uz visiem sadaļas jautājumiem kopā vai uz katru jautājumu atsevišķi.

Kandidātpilsētas ir aicinātas sniegt nepārprotamas, kodolīgas un precīzas atbildes. Īpaša uzmanība ir jāpievērš tam, lai pieteikumi ir pēc iespējas vieglāk lasāmi. Pieteikumus ieteicams rakstīt fontā, kura iestatnes vērtība nav mazāka par 10.

 **Priekšatlases anketa**

Ievads: vispārīgi jautājumi (ne vairāk kā trīs lappuses)

* Kāpēc pilsēta vēlas piedalīties konkursā un pretendēt uz Eiropas kultūras galvaspilsētas nosaukumu?
* Vai pilsēta pasākuma programmas īstenošanā plāno iesaistīt arī apkārtējās teritorijas? Pamatojiet savu izvēli.
* Īsumā raksturojiet pilsētas kultūras dzīvi.
* Aprakstiet, kāda būtu īstenojamās programmas koncepcija, ja pilsētai tiktu piešķirts Eiropas kultūras galvaspilsētas nosaukums.
1. Ieguldījums ilgtermiņa stratēģijā
	* Aprakstiet pilsētas kultūras stratēģiju, kas ir spēkā pieteikuma iesniegšanas brīdī, tostarp plānus, kā saglabāt kultūras pasākumu ilgtspēju pēc pasākuma norises gada beigām.
	* Aprakstiet pilsētas plānus kultūras un radošo nozaru spēju stiprināšanai, tostarp veidojot ilgtermiņa saiknes starp kultūras, ekonomikas un sociālajām nozarēm attiecīgajā pilsētā.
	* Kā rīcība „Eiropas kultūras galvaspilsēta” iekļaujas minētajā stratēģijā?
	* Ja pilsētai tiks piešķirts Eiropas kultūras galvaspilsētas nosaukums, kāda būs šā pasākuma ilgtermiņa ietekme kultūras, sociālajā un ekonomikas jomā (tostarp ietekme uz pilsētas attīstību)?
	* Īsumā raksturojiet plānotos uzraudzības un novērtēšanas pasākumus.
2. Kultūras un mākslas saturs
	* Kāds ir attiecīgā gada kultūras programmas mākslinieciskais redzējums un stratēģija?
	* Vispārīgi aprakstiet plānotās kultūras programmas struktūru, tostarp piedāvāto pasākumu/ norises gada galvenos notikumu klāstu un daudzveidību.
	* Īsumā aprakstiet, kā plānotajā kultūras programmā vietējais kultūras mantojums un tradicionālās mākslas formas tiks apvienotas ar jaunām, novatoriskām un eksperimentālām kultūras izpausmēm.
	* Kā pilsēta kultūras programmas veidošanā un īstenošanā ir iesaistījusi vai plāno iesaistīt vietējos māksliniekus un kultūras organizācijas?
3. Eiropas dimensija
	* Vispārīgi aprakstiet plānotos pasākumus:
		+ kuru mērķis ir popularizētEiropaskultūras daudzveidību, veicināt kultūru dialogu un vairot Eiropas Savienības pilsoņu savstarpējo saprašanos;
		+ kuru mērķis ir uzsvērt Eiropas kultūru, kultūras mantojuma un vēstures kopīgos aspektus, kā arī pievērst uzmanību Eiropas integrācijai un citiem aktuāliem Eiropas jautājumiem;
		+ kuros piedalīsies Eiropas mākslinieki vai kas tiks īstenoti starptautisku partnerattiecību ietvaros vai sadarbībā ar citu valstu pilsētām un kultūras pakalpojumu sniedzējiem.
	* Vai varat aprakstīt kopējo stratēģiju, kas tiks izmantota, lai piesaistītu plašas Eiropas un starptautiskās sabiedrības uzmanību?
	* Cik lielā mērā plānojat savu kultūras programmu sasaistīt ar kultūras programmām, kas tiek īstenotas citās pilsētās, kurām ir piešķirts Eiropas kultūras galvaspilsētas nosaukums?
4. Sabiedrības iesaistīšana
	* Aprakstiet vietējo iedzīvotāju un pilsoniskās sabiedrības līdzdalību pieteikuma sagatavošanā un rīcības „Eiropas kultūras galvaspilsēta” īstenošanā.
	* Aprakstiet, kā plānojat panākt to, lai pasākumos varētu piedalīties arī nelabvēlīgā situācijā esošas un sociāli atstumtas iedzīvotāju grupas.
	* Aprakstiet kopējo stratēģiju, kas tiks izmantota plašākas auditorijas piesaistīšanai, jo īpaši programmas sasaisti ar izglītību un izglītības iestāžu līdzdalību programmas īstenošanā.
5. **Pārvaldība**
6. Finansējums
	* *Pilsētas kultūras budžets:*
		+ Cik liels pēdējo piecu gadu laikā ir bijis pilsētas gada budžets kultūras jomā (neskaitot izdevumus, kas saistīti ar šo pieteikumu dalībai konkursā par Eiropas kultūras galvaspilsētas nosaukumu)? (Lūdzu, aizpildiet turpmāk norādīto tabulu.)

|  |  |  |
| --- | --- | --- |
| **Gads** | **Pilsētas gada budžets kultūras jomā (*euro*)** | **Pilsētas gada budžets kultūras jomā (procentuāli no pilsētas kopējā gada budžeta)** |
| **n**−**4** |  |  |
| **n**−**3** |  |  |
| **n**−**2** |  |  |
| **n**−**1** |  |  |
| **n (pieteikuma iesniegšanas gads)** |  |  |

* + - Ja pilsēta Eiropas kultūras galvaspilsētas programmas (turpmāk – programma) finansēšanai plāno izmantot ikgadējā kultūras budžeta līdzekļus, lūdzu, norādiet attiecīgo summu, sākot no piedāvājuma iesniegšanas gada un beidzot ar Eiropas kultūras galvaspilsēts projektu.
		- Cik lielu daļu no kopējā gada budžeta pilsēta kultūrai plāno atvēlēt pēc rīcības „Eiropas kultūras galvaspilsēta” norises gada beigām (EUR un procentuāli no kopējā gada budžeta)?
	+ *Budžets pasākuma norises gadam*
* Finansējums izdevumu segšanai:

Lūdzu, sniedziet sīkākas ziņas par kopējo Eiropas kultūras galvaspilsētas programmas budžetu (t.i., par naudas līdzekļiem, kas ir īpaši rezervēti programmas izdevumu segšanai). Budžetā ir jāparedz līdzekļi sagatavošanās posmam, pasākuma norises gadam, novērtēšanai un pasākumiem, kam ir ilgtermiņa ietekme. Lūdzu, aizpildiet turpmāk norādīto tabulu.

|  |  |  |  |  |
| --- | --- | --- | --- | --- |
| **Kopējais finansējums programmas izdevumu segšanai (*euro*)** | **No publiskā sektora****(*euro*)** | **No publiskā sektora (%)** | **No privātā sektora****(*euro*)** | **No privātā sektora (%)** |
|  |  |  |  |  |

*Publiskā sektora finansējums:*

* + - Kā var iedalīt finansējumu, ko programmas izdevumu segšanai paredzēts saņemt no publiskā sektora? Lūdzu, aizpildiet turpmāk norādīto tabulu.

|  |  |  |
| --- | --- | --- |
| **Publiskā sektora finansējums programmas izdevumu segšanai** | ***euro*** | % |
| Valsts budžeta līdzekļi |  |  |
| Pilsētas pašvaldības finansējums |  |  |
| Reģiona finansējums |  |  |
| ES finansējums (izņemot Melīnas Merkuri*(Melina Mercouri)*balvu) |  |  |
| Cits |  |  |
| **Kopā** |  |  |

* + - Vai valsts finanšu iestādes (valsts, pilsētas vai reģionālā līmenī) jau ir pieņēmušas lēmumu par programmas izdevumu segšanu vai uzņēmušās attiecīgas finansiālās saistības? Ja tas vēl nav noticis, kad tas notiks?

*Privātā sektora finansējums*

* + - Kāda līdzekļu piesaistīšanas stratēģija tiks izmantota, lai nodrošinātu privāto sponsoru atbalstu? Kā sponsorus plānots iesaistīt pasākuma norisē?
* Finansējuma izdevumi:
	+ - Lūdzu, norādiet finansējuma izdevumu sadalījumu, aizpildot turpmāk norādīto tabulu.

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Programmas izdevumi (*euro*)** | **Programmas izdevumi (%)** | **Reklāmas un tirgvedības izmaksas (*euro*)** | **Reklāmas un tirgvedības izmaksas (%)** | **Darbaspēka, netiešās izmaksas un administratīvie izdevumi (*euro*)** | **Darbaspēka, netiešās izmaksas un administratīvie izdevumi****(%)** | **Citi programmas izdevumi (lūdzu, precizējiet) (*euro*)** | **Citi programmas izdevumi (lūdzu, precizējiet)****(%)** | **Kopējie programmas izdevumi** |
|  |  |  |  |  |  |  |  |  |

* + *Budžets kapitālizdevumu segšanai:*
		- Kā var iedalīt finansējumu, ko paredzēts saņemt no publiskā sektora ar pasākuma norises gadu saistīto kapitālizdevumu segšanai? Lūdzu, aizpildiet turpmāk norādīto tabulu.

|  |  |  |
| --- | --- | --- |
| **Publiskā sektora finansējums programmas izdevumu segšanai** | ***euro*** | % |
| Valsts budžeta līdzekļi |  |  |
| Pilsētas pašvaldības finansējums |  |  |
| Reģiona finansējums |  |  |
| ES finansējums (izņemot Melīnas Merkuri*(Melina Mercouri)*balvu) |  |  |
| Cits |  |  |
| **Kopā** |  |  |

* + - Vai valsts finanšu iestādes (valsts, pilsētas vai reģionālā līmenī) jau ir pieņēmušas lēmumu par programmas kapitālizdevumu segšanu vai uzņēmušās attiecīgas finansiālās saistības? Ja tas vēl nav noticis, kad tas notiks?
		- Kāda līdzekļu piesaistīšanas stratēģija tiks izmantota, lai kapitālizdevumu segšanai saņemtu finansiālu atbalstu no Eiropas Savienības programmām/fondiem?
		- Ja nepieciešams, šeit tabulas veidā norādiet summas, kas tiks tērētas, lai izveidotu jaunu kultūras infrastruktūru, kas tiks izmantota pasākuma norises gadā.
1. Organizatoriskā struktūra
	* + Lūdzu, īsumā raksturojiet plānoto pārvaldības un izpildes struktūru Eiropas kultūras galvaspilsētas programmas īstenošanai.
2. Projekta/programmas risku novēršanas plāns
	* + Kādas ir piedāvātās programmas galvenās priekšrocības un trūkumi? Kā plānojat novērst konstatētos trūkumus?
3. Tirgvedība un komunikācija
	* + Lūdzu, īsumā raksturojiet tirgvedības un komunikācijas stratēģiju, ko pilsēta plāno izmantot, īstenojot rīcību „Eiropas kultūras galvaspilsēta”.
		+ Kā pilsēta plāno pievērst sabiedrības uzmanību tam, ka Eiropas kultūras galvaspilsētas nosaukuma piešķiršana ir Eiropas Savienības rīcība?
4. **Spēja īstenot programmu**
	* Lūdzu, aplieciniet un pierādiet, ka pieteikumam ir plašs un spēcīgs politiskais atbalsts un ka attiecīgās vietējās, reģionālās un valsts iestādes ir stingri apņēmušās atbalstīt programmas īstenošanu.
	* Lūdzu, aplieciniet un pierādiet, ka pilsētā ir vai arī tiks ierīkota programmas īstenošanai piemērota un ilgtspējīga infrastruktūra. Šajā nolūkā, lūdzu, atbildiet uz turpmāk norādītajiem jautājumiem.
		+ Īsumā aprakstiet, kā Eiropas kultūras galvaspilsētas ietvaros tiks izmantota un attīstīta pilsētas kultūras infrastruktūra.
		+ Kādas ir pilsētas priekšrocības pieejamības ziņā (reģionālais, valsts un starptautiskais transports)?
		+ Cik daudz tūristu pilsēta var uzņemt un izmitināt?
	* Kādus kultūras, pilsētas un tūrisma infrastruktūras attīstības projektus (tostarp renovācijas projektus) pilsēta plāno īstenot saistībā ar rīcību „Eiropas kultūras galvaspilsēta” no šā brīža līdz pasākuma norises gadam?

**Atlases anketa**

Ievads: vispārīgi jautājumi

* Vai starplaikā starp priekšatlasi un galīgo atlasi ir mainījusies iepriekš aprakstītā Eiropas kultūras galvaspilsētas norises gada programmas koncepcija? Ja tā ir, lūdzu, aprakstiet jauno koncepciju un pamatojiet, kāpēc programmas koncepcija ir mainījusies.
1. Ieguldījums pilsētas ilgtermiņa stratēģijā
	* Ja starplaikā starp priekšatlasi un galīgo atlasi ir mainījusies pilsētas kultūras stratēģija, aprakstiet notikušās pārmaiņas un attiecīgā gadījumā norādiet, kā minētās pārmaiņas ir saistītas ar Eiropas kultūras galvaspilsētas priekšatlasi. Norādiet, kādus kultūras stratēģijā paredzētus prioritārus jautājumus pilsēta plāno risināt, īstenojot rīcību „Eiropas kultūras galvaspilsēta”, un kā tas varētu notikt.
	* Vai kopš priekšatlases ir mainījušies pilsētas plāni vai prognozes attiecībā uz rīcības „Eiropas kultūras galvaspilsēta” ilgtermiņa ietekmi? Ja tā ir, lūdzu, aprakstiet notikušās pārmaiņas vai paredzamo papildu ietekmi.
	* Aprakstiet, kā pilsēta plāno uzraudzīt un novērtēt Eiropas kultūras galvaspilsētas nosaukuma ietekmi uz pilsētu un izplatīt novērtēšanas rezultātus. Šajā nolūkā varētu būt lietderīgi atbildēt uz turpmāk norādītajiem jautājumiem.
		+ Kas vērtēs rīcības ietekmi?
		+ Kādi uzdevumi un starpposma mērķi tiks iekļauti novērtēšanas plānā, domājot par laikposmu no kultūras galvaspilsētas izraudzīšanās līdz pasākuma norises gadam?
		+ Kādus sākotnējā stāvokļa apsekojumus vai pētījumus ir paredzēts izmantot?
		+ Kādus datus ir paredzēts iegūt un izmantot novērtēšanas gaitā?
		+ Kādu kritēriju izpilde ļautu pasākumu novērtēt kā izdevušos?
		+ Cik ilgi un cik regulāri tiks vērtēta pasākuma ietekme?
		+ Kā tiks izplatīti novērtēšanas rezultāti?

Norādījumus, kā sagatavot atbildi uz šo jautājumu, atradīsiet Eiropas Komisijas pamatnostādnēs par pilsētu pašvērtējumu, kas pieejamas šajā tīmekļa vietnē: <https://ec.europa.eu/programmes/creative-europe/sttes/creative-europe/files/tibrary/guidetines-for-cities-own-evaluations-modmai18.doc.pdf> .

1. Kultūras un mākslas programmas saturs
	* Sīki aprakstiet priekšatlasē ieskicēto norises gada kultūras programmas māksliniecisko redzējumu un stratēģiju, pamatojot jebkādas pārmaiņas, kas varētu būt notikušas kopš priekšatlases.
	* Aprakstiet plānotās kultūras programmas struktūru, tostarp piedāvāto pasākumu klāstu un daudzveidību un norises gada galvenos notikumus.

Attiecībā uz katru plānoto pasākumu vai notikumu norādiet projekta partnerus un plānoto budžetu.

* + Kā tiks atlasīti notikumi un pasākumi, kas tiks iekļauti norises gada kultūras programmā?
	+ Kā plānotajā kultūras programmā vietējais kultūras mantojums un tradicionālās mākslas formas tiks apvienotas ar jaunām, novatoriskām un eksperimentālām kultūras izpausmēm?
	+ Kā pilsēta kultūras programmas veidošanā un īstenošanā ir iesaistījusi vietējos māksliniekus un kultūras organizācijas?
	+ Lūdzu, miniet konkrētus piemērus un norādiet vismaz dažus vietējos māksliniekus un kultūras organizācijas, ar kurām pilsēta plāno sadarboties. Norādiet, par kādu sadarbību varētu būt runa.
1. Eiropas dimensija
	* Sniedziet plašāku informāciju par tādu pasākumu kopumu un kvalitāti:
		+ kuru mērķis ir popularizēt Eiropas kultūras daudzveidību, veicināt kultūru dialogu un vairot Eiropas Savienības pilsoņu savstarpējo sapratni;
		+ kuru mērķis ir uzsvērt Eiropas kultūru, kultūras mantojuma un vēstures kopīgos aspektus, kā arī pievērst uzmanību Eiropas integrācijai un citiem aktuāliem Eiropas jautājumiem;
		+ kuros piedalīsies Eiropas mākslinieki vai kas tiks īstenoti starptautisku partnerattiecību ietvaros vai sadarbībā ar citu valstu pilsētām un kultūras pakalpojumu sniedzējiem.
		+ Norādiet vismaz dažus Eiropas un pasaules māksliniekus, kultūras pakalpojumu sniedzējus un pilsētas, ar kurām pilsēta plāno sadarboties. Norādiet, par kādu sadarbību varētu būt runa. Norādiet, kādas starptautiskās partnerattiecības pilsēta jau ir izveidojusi vai plāno izveidot.
	* Vai varat sīki aprakstīt stratēģiju, kas tiks izmantota, lai piesaistītu plašas Eiropas un starptautiskās sabiedrības uzmanību?
	* Aprakstiet, kā plānotā kultūras programma ir saistīta vai tiks saistīta ar kultūras programmām, kas tiek īstenotas citās pilsētās, kurām ir piešķirts Eiropas kultūras galvaspilsētas nosaukums.
2. Sabiedrības iesaistīšana
	* Sīki aprakstiet vietējo iedzīvotāju un pilsoniskās sabiedrības līdzdalību pieteikuma sagatavošanā un nosaukuma gada īstenošanā.
	* Kā Eiropas kultūras galvaspilsētas nosaukuma piešķiršana palīdzēs pilsētā rast jaunus un ilgtspējīgus risinājumus, kas ļaus dažādām iedzīvotāju grupām, jo īpaši jauniešiem un brīvprātīgajiem, kā arī nelabvēlīgā situācijā esošām un sociāli atstumtām iedzīvotāju grupām, tajā skaitā mazākumtautību pārstāvjiem apmeklēt kultūras pasākumus un tajos piedalīties? Lūdzu, sniedziet plašāku informāciju par to, vai plānotie pasākumi būs pieejami veciem cilvēkiem un cilvēkiem ar invaliditāti. Norādiet, kuri programmā iekļautie pasākumi ir paredzēti minētajām iedzīvotāju grupām.
	* Sīki aprakstiet stratēģiju, kas tiks izmantota plašākas auditorijas piesaistīšanai, jo īpaši programmas sasaisti ar izglītību un izglītības iestāžu līdzdalību programmas īstenošanā.
3. **Pārvaldība**
4. Finansējums
	* *Budžets pasākuma norises gadam*
		+ Finansējums programmas izdevumu segšanai:
			- Lūdzu, apstipriniet vai precizējiet budžeta datus, aizpildot turpmāk norādītās tabulas. Ja budžeta dati atšķiras no priekšatlasē norādītajiem, miniet izmaiņu iemeslus.
			- *Kopējais programmas budžets (t.i., naudas līdzekļi, kas ir īpaši rezervēti programmas izdevumu segšanai)*

|  |  |  |  |  |
| --- | --- | --- | --- | --- |
| **Kopējais finansējums programmas izdevumu segšanai (*euro*)** | **No publiskā sektora****(*euro*)** | **No publiskā sektora (%)** | **No privātā sektora****(*euro*)** | **No privātā sektora (%)** |
|  |  |  |  |  |

*Publiskā sektora finansējums:*

* + - * Kā var iedalīt finansējumu, ko programmas izdevumu segšanai paredzēts saņemt no publiskā sektora? Lūdzu, aizpildiet turpmāk norādīto tabulu.

|  |  |  |
| --- | --- | --- |
| **Publiskā sektora finansējums programmas izdevumu segšanai** | ***euro*** | % |
| Valsts budžeta līdzekļi |  |  |
| Pilsētas pašvaldības finansējums |  |  |
| Reģiona finansējums |  |  |
| ES finansējums (izņemot Melīnas Merkuri*(Melina Mercouri)*balvu) |  |  |
| Cits |  |  |
| **Kopā** |  |  |

* + - * Vai valsts finanšu iestādes (valsts, pilsētas vai reģionālā līmenī) jau ir pieņēmušas lēmumu par programmas izdevumu segšanu vai uzņēmušās attiecīgas finansiālās saistības? Ja tas vēl nav noticis, kad tas notiks?
			* Kāda līdzekļu piesaistīšanas stratēģija tiks izmantota, lai programmas izdevumu segšanai saņemtu finansiālu atbalstu no Eiropas Savienības programmām/fondiem?
			* Ja pilsētai tiktu piešķirts Eiropas kultūras galvaspilsētas nosaukums, kad pilsētai un/vai iestādei, kas ir atbildīga par Eiropas kultūras galvaspilsētas programmas sagatavošanu un īstenošanu, būtu jāsaņem finansējums programmas izdevumu segšanai?

|  |  |  |  |  |  |  |
| --- | --- | --- | --- | --- | --- | --- |
| **Finansējuma avots programmas izdevumu segšanai** | **n**−**5\*** | **n**−**4\*** | **n**−**3\*** | **n**−**2\*** | **n**−**1\*** | **n (pasākuma „Eiropas kultūras galvaspilsēta”****norises gads)** |
| ES finansējums |  |  |  |  |  |  |
| Valsts budžeta līdzekļi |  |  |  |  |  |  |
| Pilsētas pašvaldības finansējums |  |  |  |  |  |  |
| Reģiona finansējums |  |  |  |  |  |  |
| Sponsori |  |  |  |  |  |  |
| Cits |  |  |  |  |  |  |

\* Lūdzu, norādiet attiecīgo gadu.

*Privātā sektora finansējums:*

* + - * Kāda līdzekļu piesaistīšanas stratēģija tiks izmantota, lai nodrošinātu privāto sponsoru atbalstu? Kā plānots iesaistīt sponsorus pasākuma norisē?
* **Programmas izdevumi**
	+ - * Lūdzu, norādiet programmas izdevumu sadalījumu, aizpildot turpmāk norādīto tabulu.

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Programmas izdevumi (euro)** | **Programmas izdevumi (%)** | **Reklāmas un tirgvedības izmaksas (euro)** | **Reklāmas un tirgvedības izmaksas (%)** | **Darbaspēka izmaksas, netiešās izmaksas un administratīvie izdevumi (euro)** | **Darbaspēka izmaksas, netiešās izmaksas un administratīvie izdevumi (%)** | **Citi programmas izdevumi (lūdzu, precizējiet) (euro)** | **Citi programmas izdevumi (lūdzu, precizējiet)****(%)** | **Kopējie programmas izdevumi** |
|  |  |  |  |  |  |  |  |  |

* + - * Plānotais programmas izdevumu grafiks

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Izdevumu grafiks\*** | **Programmas izdevumi (euro)** | **Programmas izdevumi (%)** | **Reklāmas un tirgvedības izmaksas (euro)** | **Reklāmas un tirgvedības izmaksas (%)** | **Darbaspēka izmaksas, netiešās izmaksas un administratīvie izdevumi****(euro)** | **Darbaspēka izmaksas, netiešās izmaksas un administratīvie izdevumi****(%)** | **Citi programmas izdevumi****(lūdzu, precizējiet) (euro)** | **Citi programmas izdevumi (lūdzu, precizējiet)****(%)** |
| **n**−**5** |  |  |  |  |  |  |  |  |
| **n**−**4** |  |  |  |  |  |  |  |  |
| **n**−**3** |  |  |  |  |  |  |  |  |
| **n**−**2** |  |  |  |  |  |  |  |  |
| **n**−**1** |  |  |  |  |  |  |  |  |
| **n (rīcības „Eiropas kultūras galvaspilsēta” norises gads)** |  |  |  |  |  |  |  |  |
| **n+1** |  |  |  |  |  |  |  |  |
| **Turpmākie gadi** |  |  |  |  |  |  |  |  |

\* Lūdzu, norādiet attiecīgo gadu.

• *Budžets kapitālizdevumu segšanai*

* + - * Kā var iedalīt finansējumu, ko paredzēts saņemt no publiskā sektora ar rīcības norises gadu saistīto kapitālizdevumu segšanai? Lūdzu, aizpildiet turpmāk norādīto tabulu.

|  |  |  |
| --- | --- | --- |
| **Publiskā sektora finansējums programmas izdevumu segšanai** | ***euro*** | % |
| Valsts budžeta līdzekļi |  |  |
| Pilsētas pašvaldības finansējums |  |  |
| Reģiona finansējums |  |  |
| ES finansējums (izņemot Melīnas Merkuri*(Melina Mercouri)*balvu) |  |  |
| Cits |  |  |
| **Kopā** |  |  |

* + - * Vai valsts iestādes (valsts, pilsētas vai reģionālā līmenī) jau ir pieņēmušas lēmumu par kapitālizdevumu segšanu vai uzņēmušās attiecīgas finansiālās saistības? Ja tas vēl nav noticis, kad tas notiks
			* Kāda līdzekļu piesaistīšanas stratēģija tiks izmantota, lai kapitālizdevumu segšanai saņemtu finansiālu atbalstu no Eiropas Savienības programmām/fondiem?
			* Ja pilsētai tiktu piešķirts Eiropas kultūras galvaspilsētas nosaukums, kad pilsētai un/vai iestādei, kas ir atbildīga par Eiropas kultūras galvaspilsētas programmas sagatavošanu un īstenošanu, būtu jāsaņem finansējums kapitālizdevumu segšanai? Lūdzu, aizpildiet turpmāk norādīto tabulu.

|  |  |  |  |  |  |  |
| --- | --- | --- | --- | --- | --- | --- |
| **Finansējuma avots kapitālizdevumu segšanai** | **n**−**5\*** | **n**−**4\*** | **n**−**3\*** | **n**−**2\*** | **n**−**1\*** | **n (rīcības „Eiropas kultūras galvaspilsēta”****norises gads)** |
| ES finansējums |  |  |  |  |  |  |
| Valsts budžeta līdzekļis |  |  |  |  |  |  |
| Pilsētas pašvaldības finansējums |  |  |  |  |  |  |
| Reģionālās pašvaldības finansējums |  |  |  |  |  |  |
| Sponsori |  |  |  |  |  |  |
| Cits |  |  |  |  |  |  |

\* Lūdzu, norādiet attiecīgo gadu.

* + - * Ja nepieciešams, šeit tabulas veidā norādiet līdzekļus, kas tiks tērēti, lai izveidotu jaunu kultūras infrastruktūru, kas tiks izmantota rīcības norises gadā.
1. Organizatoriskā struktūra
* Kādu pārvaldības un izpildes struktūru ir paredzēts izveidot Eiropas kultūras galvaspilsēta gada īstenošanai?
* Kā tiks organizēts minētās struktūras darbs vadības līmenī? Lūdzu, skaidri norādiet personu(-as), kura(-as) uzņemsies galīgo atbildību par programmas vispārējo vadību.
* Kā plānojat nodrošināt to, ka minētās struktūras darbiniekiem ir atbilstošas iemaņas un pieredze, lai plānotu, vadītu un īstenotu Eiropas kultūras galvaspilsētas projekta kultūras programmu?

Uz abiem iepriekš minētajiem jautājumiem var atbildēt, pieteikumam pievienojot diagrammas, attiecīgās organizācijas statūtus, informāciju par organizācijas darbinieku skaitu un atbildīgo amatpersonu *curriculum vitae*.

* + Kā plānojat pārliecināties par to, ka minētā struktūra, tostarp radošā komanda, pienācīgi sadarbojas ar vietējām iestādēm?
	+ Kādi kritēriji un nosacījumi tika vai tiks ņemti vērā, izvēloties ģenerāldirektoru (vadītāju) un māksliniecisko vadītāju? Kādi ir vai būs šo amatpersonu pienākumi? Kad šīs amatpersonas uzsāks darbu? Kādas būs šo amatpersonu darbības jomas?
1. Neparedzētu izdevumu plānošana
* Vai ir veikts riska novērtējums / vai ir paredzēts veikt riska novērtējumu?
* Kādus riska mazināšanas pasākumus ir paredzēts veikt?
1. **Tirgvedība un komunikācija**
	* Vai plānoto kultūras un mākslas programmu varētu raksturot ar kādu saukli vai devīzi?
	* Kādu tirgvedības un komunikācijas stratēģiju pilsēta plāno izmantot, īstenojot rīcību „Eiropas kultūras galvaspilsēta”, jo īpaši attiecībā uz plašas auditorijas piesaistīšanu un saziņu ar plašsaziņas līdzekļiem? Tas attiecas arī uz digitālo komunikāciju.
	* Lūdzu, raksturojiet partnerattiecības ar plašsaziņas līdzekļiem, kas ir izveidotas vai ko ir plānots izveidot, lai rīcība plašsaziņas līdzekļos tiktu iespējami plaši atspoguļots.
	* Kā tiek plānots iesaistīt vietējos iedzīvotājus, lai viņi palīdzētu informēt pārējo pasauli par Eiropas kultūras galvaspilsētas gada norisi?
	* Kā pilsēta plāno pievērst sabiedrības uzmanību tam, ka Eiropas kultūras galvaspilsētas nosaukuma piešķiršana ir Eiropas Savienības rīcība?
2. Spēja īstenot pasākumu
	* Lūdzu, sniedziet atbilstošus pierādījumus tam, ka pieteikumam ir pastāvīgs politiskais atbalsts un ka attiecīgās iestādes ir stingri apņēmušās atbalstīt rīcības īstenošanu.
	* Lūdzu, sīki aprakstiet, kādā stāvoklī atrodas priekšatlasē minētie infrastruktūras projekti, tostarp norādiet plānoto darba grafiku. Lūdzu, precizējiet, kā minētie infrastruktūras projekti ir saistīti ar Eiropas kultūras galvaspilsētas programmu.
3. Papildu informācija
	* Norādiet jebkādu papildu informāciju, kas varētu būt noderīga, izvērtējot pieteikumu.

**PIELIKUMS Nr. 2**

**PIETEICĒJPILSĒTAS GODA DEKLARĀCIJA**

Parakstītājs *[norādīt šīs veidlapas parakstītāja vārdu un uzvārdu]*:

pārstāvot šādu juridisku personu:

pilns oficiālais nosaukums:

juridiskais statuss:

pilna juridiskā adrese:

PVN maksātāja reģistrācijas numurs:

* apliecina, ka uz kandidātpilsētas pieteikuma iesniedzēju neattiecas neviens no turpmāk minētajiem gadījumiem, kas tai liegtu saņemt Eiropas Savienības balvas:
	1. tas ir bankrotējis vai tiek likvidēts, tiesa tam ir iecēlusi administratoru, tas ir noslēdzis vienošanos ar kreditoriem, tas ir pārtraucis uzņēmējdarbību, pret to saistībā ar šiem jautājumiem ir uzsākta tiesvedība vai tas ir nonācis citā analogā situācijā, kas izriet no līdzīgas procedūras, kura paredzēta valsts normatīvajos aktos;
	2. tas ir ar dalībvalsts kompetentas iestādes spriedumu, kam ir *res judicata* spēks, notiesāts par pārkāpumu, kurš attiecas uz tās profesionālo darbību;
	3. tas ir vainīgs smagā profesionālās ētikas pārkāpumā, kas ir pierādīts un ko Komisija var pamatot, tostarp ar Eiropas Investīciju bankas un starptautisku organizāciju lēmumiem;
	4. tas nav izpildījis visas saistības attiecībā uz sociālā nodrošinājuma iemaksām un nodokļu nomaksu saskaņā ar tās valsts tiesību normām, kurā šī persona ir reģistrēta, vai saskaņā ar atbildīgā kredītrīkotāja valsts tiesību normām, vai arī tās valsts tiesību normām, kurā attiecīgo rīcību ir paredzēts īstenot;
	5. attiecībā pret to ir pieņemts spriedums ar *res judicata* spēku par krāpšanu, korupciju, dalību kriminālā organizācijā, nelikumīgi iegūtu līdzekļu legalizāciju vai citādu nelikumīgu darbību, kas kaitē Savienības finansiālajām interesēm;
	6. tam ir piemērots administratīvs sods par tādas informācijas sagrozīšanu, kas ir jāsniedz, lai piedalītos iepirkuma procedūrā vai citā dotācijas piešķiršanas procedūrā, vai par šādas informācijas nesniegšanu, vai par to, ka tā ir nopietni pārkāpusi saistības, kas izriet no līgumiem vai nolīgumiem, kuri tiek finansēti no Eiropas Savienības budžeta.
* apliecina, ka kandidātpilsētas pieteikuma iesniedzējs:
	1. nav iesaistīts ar balvas piešķiršanu saistītā interešu konfliktā; interešu konfliktu varētu izraisīt ekonomiskas intereses, politiskā piederība vai valstspiederība, ģimene, emocionālās saites vai jebkādas citas kopīgas intereses;
	2. nekavējoties informēs Komisiju par jebkuru situāciju, ko varētu uzskatīt par interešu konfliktu vai kas varētu izraisīt interešu konfliktu;
	3. nevienam nav piešķīrusi un nepiešķirs, ne no viena nav lūgusi un nelūgs, nav mēģinājusi un nemēģinās iegūt, nav pieņēmusi un nepieņems finansiālu vai materiālu labumu, ja minētais labums, ciktāl tas ir ar balvas piešķiršanu saistīts stimuls vai atlīdzība, ir tieši vai netieši saistīts ar nelikumīgu darbību vai korupciju;
	4. saistībā ar balvas piešķiršanas procedūru ir sniegusi precīzu, patiesu un pilnīgu informāciju.
* Es apliecinu, ka kandidātpilsēta atbilst visiem kritērijiem, kas noteikti uzaicinājumā iesniegt pieteikumus.
* Es apzinos, ka saskaņā ar 131.pantu Eiropas Parlamenta un Padomes 2012.gada 25.oktobra Regulā (ES, *Euratom*) Nr.966/2012 par finanšu noteikumiem, ko piemēro Savienības vispārējam budžetam („Finanšu regula”), kurā izdarīti grozījumi, un 145.pantu Komisijas 2012.gada 29.oktobra Deleģētājā regulā Nr.1268/2012 par Eiropas Parlamenta un Padomes Regulas Nr.966/2012 par finanšu noteikumiem, ko piemēro Savienības vispārējam budžetam, piemērošanas noteikumiem („Piemērošanas noteikumi”), kurā izdarīti grozījumi, pretendentiem, kuri ir snieguši nepatiesas ziņas, ar zināmiem nosacījumiem var piemērot administratīvas un finansiālas sankcijas.

Balvas piešķiršanas gadījumā kandidātpilsēta apņemas ievērot nosacījumus, kas norādīti uzaicinājumā iesniegt pieteikumus.

Uzvārds, vārds:

Nosaukums vai ieņemamais amats pilsētā:

Pieteikuma iesniedzēja paraksts [un oficiālais zīmogs]:

Datums:

Izskatot atbildi uz uzaicinājumu iesniegt pieteikumus, tiek reģistrēti un apstrādāti personas dati (piemēram, nosaukums/vārds, adrese, *CV*). Šie dati tiek apstrādāti saskaņā ar Regulu (EK) Nr. 45/2001 par fizisku personu aizsardzību attiecībā uz personas datu apstrādi Kopienas iestādēs un struktūrās un par šādu datu brīvu apriti. Ja nav norādīts citādi, atbildes uz anketas jautājumiem un pieprasītie personas dati ir nepieciešami pieteikuma izvērtēšanai atbilstoši prasībām, kas ir norādītas uzaicinājumā iesniegt pieteikumus, un *[norādīt tās personas nosaukumu, kas veic datu pārziņa pienākumus]* šo informāciju apstrādās vienīgi tādā nolūkā. Plašāka informācija par personas datu apstrādi ir pieejama paziņojumā par personas datu aizsardzību šādā tīmekļa vietnē: [http://ec.europa.eu/dataprotectionofficer/privacystatement publicprocurement en.pdf.](http://ec.europa.eu/dataprotectionofficer/privacystatement_publicprocurement_en.pdf)

Komisijas grāmatvedis pieteikuma iesniedzēja personas datus var ievadīt agrīnas atklāšanas un izslēgšanas sistēmā (*EDES*), ja uz pieteikuma iesniedzēju attiecas kāds no gadījumiem, kas minēti:

1. Eiropas Parlamenta un Padomes 2012. gada 25. oktobra Regulā (ES, *Euratom*) Nr. 966/2012 par finanšu noteikumiem, ko piemēro Savienības vispārējam budžetam („Finanšu regula”), kas grozīta ar Regulu (ES, Euratom) Nr. 2015/1929 (plašāku informāciju skat.paziņojumā par personas datu aizsardzību tīmekļa vietnē [http://ec.europa.eu/budget/contracts grants/info contracts/legal entities/legal entities en.cfm),](http://ec.europa.eu/budget/contracts_grants/info_contracts/legal_entities/legal_entities_en.cfm) vai
2. Komisijas 2008. gada 17. decembra Regulā Nr. 2008/1302 par izslēgšanas gadījumu centrālo datubāzi (plašāku informāciju skat. paziņojumā par personas datu aizsardzību tīmekļa vietnē [http://ec.europa.eu/budget/explained/management/protecting/protect en.cfm ).](http://ec.europa.eu/budget/explained/management/protecting/protect_en.cfm)
1. Eiropas Savienības Oficiālais Vēstnesis, OV L 132, 2014. gada 3. maijs: https://eur-lex.europa.eu/legal-content/LV/TXT/?uri=OJ:L:2014:132:TOC un OV L 237, 2017. gada 13. septembris: https://eur-lex.europa.eu/legal-content/LV/TXT/?uri=CELEX:32017D1545. [↑](#footnote-ref-1)
2. Papildu informācija par priekšatlases posmu un atlases posmu ir sniegta šā uzaicinājuma 3. punktā. [↑](#footnote-ref-2)
3. Finanšu regula (2012. gada 25. oktobris) par finanšu noteikumiem, ko piemēro Savienības vispārējam budžetam (Oficiālais Vēstnesis L 298, 26.10.2012.) [↑](#footnote-ref-3)
4. Papildu informācija par uzraudzības fāzi ir sniegta šā uzaicinājuma 5. punktā. [↑](#footnote-ref-4)
5. Atkarībā no finansējuma, kas ir piešķirts attiecīgajā kultūras atbalstam paredzētajā Savienības programmā. [↑](#footnote-ref-5)
6. <https://ec.europa.eu/programmes/creative-europe/sites/creative-europe/files/library/guidelines-for-cities-own-evaluations-modmai18.doc.pdf> [↑](#footnote-ref-6)